Stomatologii din România au intrat în vizorul Consiliului Concurenței. Instituția verifică o posibilă înțelegere la angajări și salarii
Consiliul Concurenței a anunțat că a declanșat o investigație pe piața serviciilor stomatologice din România. Instituția arată, într-un comunicat publicat luni, că „are indicii” că ar exista posibile încălcări ale Legii de către Colegiul Medicilor Stomatologi din România în ceea ce privește salarizarea și recrutarea personalului din cabinete.